### 10.    Beslutning om proces for arbejdet med trafiksikkerhed på [adresse], Merete Dam og [adresse]

**Åbent**

Sagsnr.: 326-2017-33956       J.nr.: 05.01.00           Dokumentnr.:
326-2017-240646

**Sagstype**

Beslutning.

**Resume og sagens baggrund**

Udvalget har ønsket at drøfte trafik og trafiksikkerhed i
området ved [adresse], Merete Dam og [adresse].

I forbindelse med cykelløbet Postnord Danmark Rundt er de tidligere
chikaner på vejene [adresse], Merete Dam og Vestre Havnevej blevet fjernet, og
det skal vurderes på hvilken måde, der fremadrettet vil kunne etableres en god
trafiksikkerhed og trafikafvikling i området.

Administrationen foreslår, at der i en periode afprøves
forskellige virkemidler, og at der efter en evaluering af disse fastlægges en
permanent løsning.

**Indstillinger**

Chefen for Vej, Ejendom og Affald indstiller, at der frem
mod beslutningen om en permanent løsning vedrørende trafikafvikling og øget
trafiksikkerhed i området ved [adresse], [adresse] og [adresse]
igangsættes forskellige tiltag som foreslået nedenfor i punkt 1-7.

**Behandling**

Teknik- og Miljøudvalget.

**Sagsfremstilling**

I forbindelse med cykelløbet Postnord Danmark Rundt blev de
eksisterende chikaner på vejene [adresse], Merete Dam og [adresse]
fjernet, og der er reetableret med asfalt.

Flere beboere har gjort opmærksom på, at en hurtig
genetablering af fartdæmpningen i området ønskes.

I gennem de seneste år har der imidlertid været en del
henvendelser fra borgere, som var utilfredse med de hidtidige chikaners
udformning og den megen trafik i området, og der er derfor nu en god anledning
til at vurdere, hvordan der fremadrettet kan etableres en god trafiksikkerhed
og trafikafvikling i området.

Kalundborg Forsyning vil muligvis gennemføre arbejder på
strækningen i 2018 og 2019. Administrationen anbefaler derfor, at der først
herefter etableres en permanent løsning i området.

*Beskrivelse af den hidtidige trafikløsning*

Chikanernes tidligere placering ses i Bilag 1. I Merete Dam
bestod chikanerne af to skilte med påbudt køreretning stående på brede
betonfødder. Disse chikaner er, efter drøftelse i Teknik- og Miljøudvalget,
genetableret syd for Valdemarsgadegade. De øvrige chikaner var udformet som
sluser, hvor vejen var indsnævret med chikaner. Chikanerne bestod af kantstensomkransede
bedkasser med beplantning og reflekspullerter. Cyklister kørte på ydersiden af
chikanerne. Chikanerne angav ikke hvilken bilist, der havde forkørselsret,
hvorfor den som kørte mest friskt kom først igennem. Der var desuden en del
vedligeholdelsesudgifter, da bedkasserne ofte blev påkørt.

*Forsyningsarbejder i området*

[adresse] lægger op til, at der skal renoveres
fjernvarme på [adresse] i 2018. Kloak forventes herudover renoveret langs
[adresse] øst (1-49) i 2018 og langs [adresse] (51-111) i 2019. Begge
arbejder skal foregå i vejbanen. I slutningen af året forventer Kalundborg
Forsyning at have en afklaring vedrørende omfanget af det arbejde, der skal
igangsættes.

*Andre faktorer*

Der er borgerønsker om vejlukning og ensretninger i området
[adresse] og [adresse], som også bør ses i sammenhængen. Andre
borgerhenvendelser udtrykker ønske om at nedsætte trafikmængde og hastighed i
bydelen generelt og særligt i beboelsesområder.

En problematik på Hærvigsgade-strækningen er, at GPS-tjenester
viser lastbiler denne vej. Det foreslås, at der indføres forbud mod lastbiler
over 3500kg, og at de største GPS-tjenester kontaktes herom.

Der er blandt borgerne meget delte holdninger til
fartdæmpende foranstaltninger som bump og chikaner. En del borgere i [adresse]
har gjort opmærksom på, at de foretrækker bump på [adresse] fremfor chikaner
for at give mere plads til parkering, mens en borger på [adresse] ikke ønsker
bump på grund af risiko for støjgener.

Bump er ifølge blandt andre politiet den mest effektive
løsning til hastighedsnedsættelse, men der skal være stor opmærksomhed på, om
de kan udføres uden at give rystelser til husene.

*Borgerhenvendelser*

I løbet af efteråret har administrationen modtaget en række
bemærkninger fra borgere i området. Henvendelserne er kort beskrevet i Bilag 2.
Bemærkningerne omhandler primært hastigheden, trafikmængden og fartdæmpende
foranstaltninger.

*Trafiktælling*

Der er udført en trafiktælling på [adresse] og [adresse]
Havnevej med fokus på hastighed og trafikmængde som grundlag for vurdering af
fremtidige tiltag. Tællingen er udført gennem en normal uge uden ferier eller
større arrangementer (uge 38, 2017). Derudover er der udført en tælling på [adresse]Emilie Johnsen.

Resultatet af trafiktællingen er vedlagt som Bilag 3 og 4.
Konklusion af målingerne er, at hastigheden på [adresse] (som er 40 km/t zone)
holder sig lige under det niveau, hvor Vejdirektoratet anbefaler
hastighedsdæmpende foranstaltninger. Vejdirektoratets niveau lægges ud fra, at
gennemsnitshastigheden ikke overskrider hastighedsgrænsen, samt at
85%-fraktilen ikke overskrider hastighedsgrænsen med mere end 10 km/t. På
[adresse] kører 8% over hastighedsgrænsen.

På [adresse] er der målt to steder inden for zonen med
anbefalet hastighed på 40 km/t. Den vestlige måling ud for bådehavnen angiver
at gennemsnitshastigheden er lidt højere, og at 85%-fraktilen ligger lige over
50 km/t. 19% kører over hastighedsgrænsen. Her ville der ifølge
Vejdirektoratets anbefalinger være behov for fartdæmpende foranstaltninger,
hvis hastigheden ønskes holdt på 40 km/t. Det er dog også muligt, at
hastigheden kan nedsættes alene ved at ændre anbefalet hastighed til påbudt
hastighed på 40 km/t.

På [adresse] (som er 50 km/t byzone) er
gennemsnitshastigheden lige over hastighedsgrænsen og 85%-fraktilen ligger også
lige over hastighedsgrænsen+10km/t. Her anbefales fartdæmpende foranstaltninger
ifølge Vejdirektoratets anvisninger.

*Administrationen anbefaler*

Administrationen foreslår, at der indtil den permanente
løsning kan etableres, udføres forsøg med midlertidig trafikdæmpning på vejene
[adresse] og [adresse]. Chikaner som for eksempel blå pile-skilte er en
prisbillig måde at etablere chikaner på, med meget lille reetableringsomkostning.
På strækninger som [adresse] kan midlertidige bump eventuelt afprøves for
at undersøge, om de eventuelt giver rystelser videre til husene i dette område.

Planlægning af en permanent trafiksikkerhedsløsning bør samtidig
ses i sammenhæng med en eventuel ændret løsning i relation til
trafikafviklingen i området. Det vil være muligt at afprøve forskellige udgaver
af ensretning og eventuelt vejlukninger i forbindelse med Kalundborg Forsynings
eventuelle arbejder i 2018. Forsøg og midlertidige løsninger evalueres løbende.
Herefter kan en permanent løsning planlægges ultimo 2018 og gennemføres i 2019
i takt med, at Kalundborg Forsynings arbejder afsluttes.

Administrationen foreslår, at der arbejdes videre med
følgende indsatser:

1. at der afholdes
et borgermøde, hvor der orienteres om den kommende proces i forhold til
etablering af trafikløsning ved [adresse], Merete Dam og vestre Havnevej,

2. at der i området
ved [adresse], Merete Dam og [adresse] etableres midlertidig
fartdæmpning, som evalueres løbende,

3. at ensretning af
forskellige vejstrækninger i bydelen afprøves i forbindelse med Kalundborg
Forsynings eventuelle arbejder,

4. at der afholdes
borgermøde(r) med henblik på at orientere om de indhentede erfaringer og med
henblik på yderligere kvalificering af fremtidige løsninger,

5. at en permanent
trafikløsning udformes på baggrund af de erfaringer, der er indhentet i
forbindelse med de midlertidige løsninger, afprøvninger og borgermøde(r),

6. at de permanente
løsninger gøres klar til anlæg efter Kalundborg Forsynings eventuelle arbejder
i området,

7. at de
midlertidige løsninger finansieres inden for rammen til trafiksikkerhed i 2017,
og

8. at de permanente
løsninger indstilles til prioritering sammen med de øvrige
trafiksikkerhedsprojekter i 2019

**Økonomiske konsekvenser**

Midlertidige løsninger kan eventuelt finansieres af puljen
til trafiksikkerhedsprojekter i 2017, hvor det viser sig, at nogle projekter må
udsættes grundet for få afsatte midler. Endelig udformning foreslås prioriteret
af trafiksikkerhedsmidlerne i 2019. Hvis udgifterne til projektet viser sig
ikke at kunne afholdes inden for den ordinære ramme til trafiksikkerhed, vil
der blive fremlagt et forslag til en særskilt ramme på anlægsbudgettet i 2019.

**Bilag**

|  |  |
| --- | --- |
| Bilag 1 - Trafikchikaner, placering primo 2017 | 326-2017-260200 |
| Bilag 2 - Borgerhenvendelser, trafik [adresse]. vest efterår 2017 | 326-2017-315055 |